Cuneiform Tablet Kt 94/k 721 (AKT 6c 682)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šur-ba-ni-ma a-na a-lá-ḫi-im <gap> ù lu-lu qí-bi-ma 3.5 ma-na KÙ.BABBAR ku-nu-ki-a LUGAL-sú-in DUMU PUZUR₄-sú-in na-áš-a-ku-nu-tí a-ḫu-ú-a a-tù-nu i-na {d}UTU-ši ša LUGAL-sú-in e-ra-ba-ni 3.5 ma-na KÙ.BABBAR iš-tí a-šur-ma-lik DUMU a-lá-ḫi-im a ṣí-ib-tim al-qé ṭup-pí ḫa-ri-im i-na {d}UTU-ši ṭup-pá-am ta-ša-me-a-ni KÙ.BABBAR a-na a-šur-ma-lik šu-uq-lá-ma ṭup-pí šé-ṣí-a-nim-ma li-it-a-šu-ma ù a-šar a-lá-ḫi-im li-ib-ší a-ḫu-ú-a a-tù-nu a-na 1 ma-na-im 1.3333300000000001 GÍN.TA KÙ.BABBAR ṣí-ib-tám ú-ṣa-áb a-na 15 u₄-me-e ḫa-mu-uš-tum ša i-dí-a-bi₄-im KÙ.BABBAR al-qé i-na 1 ma-na-im ša en-na-nim i-ta-ak-sá-am KÙ.BABBAR al-qé iḫ-da-ma ṣí-ib-tám i-ṣé-ri-a lá i-lá-qé a-ḫi šu-ut ga-ma-al-šu a-le-e šu-ma ṣí-ib-tám ša lá-qá-im il₅-qé 5 GÍN KÙ.BABBAR i li-bi₄ lu-lu i-šu ŠÀ.BA dí-na-šu-um